
[bookmark: Institucija]IGNALINOS RAJONO SAVIVALDYBĖS 
ADMINISTRACIJOS DIREKTORIUS

[bookmark: Forma]ĮSAKYMAS
DĖL IGNALINOS RAJONO SAVIVALDYBĖS ADMINISTRACIJOS VALDOMO ILGALAIKIO MATERIALIOJO TURTO NUOMOS KONKURSO KOMISIJOS SUDARYMO IR JOS DARBO REGLAMENTO PATVIRTINIMO   

2024 m. gegužės 8 d. Nr. VT-150
Ignalina

[bookmark: n_0][bookmark: n_1]Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, Ignalinos rajono savivaldybės administracijos nuostatų, patvirtintų Ignalinos rajono savivaldybės tarybos 2024 m. vasario 15 d. sprendimu Nr. T-9 „Dėl Ignalinos rajono savivaldybės administracijos nuostatų patvirtinimo“, 27 punktu, Ignalinos rajono savivaldybės turto valdymo, naudojimo ir disponavimo juo tvarkos aprašo, patvirtinto Ignalinos rajono savivaldybės tarybos 2020 m. vasario 20 d. sprendimu Nr. T-29 „Dėl Ignalinos rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“,  1 priedo 11 punktu:
1. S u d a r a u  Ignalinos rajono savivaldybės administracijos valdomo ilgalaikio materialiojo turto nuomos konkurso komisiją:
1.1. Ričardas Trimonis, Komunalinio ūkio ir turto valdymo skyriaus vedėjo pavaduotojas, komisijos pirmininkas;
1.2. Vilius Gasiukevičius, Informatikos ir bendrųjų reikalų skyriaus vedėjas, komisijos pirmininko pavaduotojas;
1.3. Ramunė Mečelienė, Komunalinio ūkio ir turto valdymo skyriaus vyresnioji specialistė, sekretorė ir komisijos narė;      
1.4. Rita Vinciūnė, Finansų valdymo ir apskaitos skyriaus buhalterė, komisijos narė;
1.5. Valdas Talačka, Teisės ir civilinės metrikacijos skyriaus vyresnysis specialistas, komisijos narys.         
2. T v i r t i n u pridedamus:
2.1. Ignalinos rajono savivaldybės turto nuomos konkurso komisijos darbo reglamentą;
2.2. Konfidencialumo pasižadėjimo formą;
2.3. Nešališkumo deklaracijos formą.  
[bookmark: n_2]3. N u s t a t a u, kad komisija savo darbe vadovaujasi Savivaldybės ilgalaikio materialiojo turto viešo nuomos konkurso organizavimo tvarkos aprašu, patvirtintu Ignalinos rajono savivaldybės tarybos 2020 m. vasario 20 d. sprendimu Nr. T-29 „Dėl Ignalinos rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“. 
[bookmark: n_4]4. P r i p a ž į s t u netekusiu galios Ignalinos rajono savivaldybės administracijos direktoriaus 2022 m. vasario 7 d. įsakymą Nr. V2-73 „Dėl Turto nuomos konkurso komisijos sudarymo ir jos darbo reglamento patvirtinimo“.
Šis įsakymas gali būti skundžiamas Ignalinos rajono savivaldybės administracijos direktoriui (Laisvės a. 70, 30122 Ignalina) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.
Administracijos direktorius                                                                                         Vidas Kreivėnas

PATVIRTINTA
Ignalinos rajono savivaldybės 
administracijos direktoriaus 
2024 m. gegužės 8 d. įsakymu Nr. VT-150

IGNALINOS RAJONO SAVIVALDYBĖS TURTO NUOMOS KONKURSO KOMISIJOS DARBO REGLAMENTAS

I SKYRIUS
BENDROSIOS NUOSTATOS

1. Ignalinos rajono savivaldybės turto nuomos konkurso komisija (toliau – Komisija) Ignalinos rajono savivaldybės administracijos direktoriaus įsakymu sudaroma iš 5 narių – administracijos darbuotojų – organizuoti ir vykdyti Ignalinos rajono savivaldybės ilgalaikio materialiojo turto viešus nuomos konkursus.
[bookmark: n_3]2. Komisija savo veikloje vadovaujasi Ignalinos rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašu, patvirtintu Ignalinos rajono savivaldybės tarybos 2020 m. vasario 20 d. sprendimu Nr. T-29 „Dėl Ignalinos rajono savivaldybei nuosavybės teise priklausančio turto valdymo, naudojimo ir disponavimo juo tvarkos aprašo patvirtinimo“ (toliau  – Aprašas), kitais teisės aktais ir Ignalinos rajono savivaldybės turto nuomos konkurso komisijos darbo reglamentu (toliau – Reglamentas).
3. Komisijos narys, prieš pradėdamas darbą Komisijoje, turi pasirašyti nešališkumo deklaraciją ir konfidencialumo pasižadėjimą.
4. Komisija veikia Ignalinos rajono savivaldybės administracijos vardu pagal jai suteiktus įgaliojimus.
5. Komisija savo darbe vadovaujasi dalyvių lygiateisiškumo ir nediskriminavimo principu.

II SKYRIUS
KOMISIJOS FUNKCIJOS

6. Komisija vykdo Ignalinos rajono savivaldybės administracijos direktoriaus užduotis ir įpareigojimus, susijusius su savivaldybės turto nuomos procedūromis. Komisija yra atskaitinga Ignalinos rajono savivaldybės administracijos direktoriui.
7. Komisija organizuoja  viešą nuomos konkursą ir jį vykdo pagal  Apraše numatytas procedūras.
8. Komisija nuo jos sudarymo dienos gauna įgaliojimus Reglamente nurodytoms  funkcijoms vykdyti.

III  SKYRIUS
KOMISIJOS DARBO ORGANIZAVIMAS

9. Komisijos posėdžiai rengiami pagal poreikį. 
10. Komisijos posėdžius kviečia Komisijos pirmininkas, jei jo nėra – Komisijos pirmininko pavaduotojas arba Komisijos sekretorius, suderinęs su Komisijos pirmininku (jei jo nėra – su Komisijos pirmininko pavaduotoju). Apie posėdį, jo darbotvarkę Komisijos nariai informuojami prieš dieną iki posėdžio.
11. Komisijos posėdžiui vadovauja Komisijos pirmininkas, jo nesant – Komisijos pirmininko pavaduotojas.
12. Komisijos posėdis yra teisėtas, jeigu jame dalyvauja ne mažiau kaip du trečdaliai Komisijos narių.
13. Sprendimus Komisija priima posėdžiuose. Komisijos sprendimai įforminami protokolu. Protokole nurodomi Komisijos sprendimo motyvai, pateikiami paaiškinimai, kiekvieno Komisijos nario nuomonė. Protokolą pasirašo Komisijos pirmininkas ir Komisijos sekretorius. 

IV SKYRIUS
BAIGIAMOSIOS NUOSTATOS

14. Komisija neatsako už nuomos sutarties sudarymą ir jos vykdymą.
15. Reglamentas gali būti keičiamas, papildomas ir pripažįstamas netekusiu galios Ignalinos rajono savivaldybės administracijos direktoriaus įsakymu.
16. Komisijos nariai, pažeidę Reglamento nuostatas, atsako Lietuvos Respublikos įstatymų ir kitų teisės aktų nustatyta tvarka.
__________________


PATVIRTINTA
Ignalinos rajono savivaldybės 
administracijos direktoriaus 
2024 m. gegužės 8 d. įsakymu Nr. VT-150

IGNALINOS RAJONO SAVIVALDYBĖS ADMINISTRACIJA

TURTO NUOMOS KONKURSO KOMISIJOS NARIO KONFIDENCIALUMO PASIŽADĖJIMAS

2024 m. ______________ d. Nr. 
Ignalina

____________________________________________________________________________
(vardas ir pavardė, asmens kodas) 

Būdamas Ignalinos rajono savivaldybės turto nuomos konkurso komisijos (toliau – Komisija) nariu:
1. Pasižadu:
1.1. saugoti ir tik įstatymuose ir kituose teisės aktuose nustatytais tikslais ir tvarka naudoti konfidencialią informaciją, kuri man taps žinoma esant Komisijos nariu;
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Esu perspėtas, kad, pažeidęs šį pasižadėjimą, turėsiu atsakyti įstatymų nustatyta tvarka.

____________________________________
(parašas, vardas, pavardė)

_____________


PATVIRTINTA
Ignalinos rajono savivaldybės 
administracijos direktoriaus 
2024 m. gegužės 8 d. įsakymu Nr. VT-150

IGNALINOS RAJONO SAVIVALDYBĖS ADMINISTRACIJA

TURTO NUOMOS KONKURSO KOMISIJOS NARIO NEŠALIŠKUMO DEKLARACIJA

2024 m. ___________d. Nr.
Ignalina

_________________________________________________________
(vardas, pavardė, asmens kodas)

Būdamas Ignalinos rajono savivaldybės turto nuomos konkurso komisijos (toliau – Komisija) nariu, pasižadu:
1. Objektyviai, dalykiškai, be išankstinio nusistatymo, vadovaudamasis visų konkurso dalyvių lygiateisiškumo principu, vykdyti Komisijos nario pareigas.
2. Paaiškėjus, kad nuomos konkurse dalyvauja asmuo, susijęs su manimi artimos giminystės ar svainystės ryšiais, arba įmonė, kuriai vadovauja toks asmuo, arba kad toks asmuo turi daugiau kaip 50 procentų viešame nuomos konkurse dalyvaujančios įmonės akcijų, raštu pranešti apie tai Komisiją sudariusiam Ignalinos rajono savivaldybės administracijos direktoriui.
Man išaiškinta, kad asmenys, susiję su manimi artimos giminystės ar svainystės ryšiais, yra: tėvai, įtėviai, broliai, seserys ir jų vaikai, seneliai, sutuoktiniai, vaikai, įvaikiai, jų sutuoktiniai ir jų vaikai, taip pat sutuoktinių tėvai, broliai, seserys ir jų vaikai.

_______________________________________________
(parašas, vardas, pavardė)

_________

